REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/136-17

14. jul 2017. godine

B e o g r a d

Z A P I S N I K

35. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 14. JULA 2017. GODINE

Sednica je počela u 10,08 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Bojan Torbica, Krsto Janjušević, Jasmina Obradović, zamenik člana Vesne Marković, Aleksandra Majkić, Jelena Žarić Kovačević, Srbislav Filipović, Vojin Vujić, zamenik člana Petra Petrovića, Balint Pastor, Nataša Vučković, zamenik člana Gordane Čomić, Dejan Šulkić, Saša Radulović, Zoran Krasić i Vesna Nikolić Vukajlović.

Sednici nisu prisustvovali članovi Odbora: Neđo Jovanović, Miroljub Stanković i Bajro Gegić, kao ni njihovi zamenici.

Sednici su prisustvovali narodni poslanici: Goran Ćirić, predstavnik Poslaničke grupe Demokratska stranka, Marko Đurišić, predstavnik Poslaničke grupe Socijaldemokratska stranka-Narodni pokret Srbije, Vjerica Radeta i Miroslava Stanković Đukić predstavnice Poslaničke grupe Srpska radikalna stranka.

Sednici su prisustvovali predloženi kandidati za Zaštitnika građana: Ekaterina Marinković, diplomirani pravnik, predlog Poslaničke grupe Srpska Radikalna stranka; Miloš Janković, vršilac funkcije Zaštitnika građana, zajednički predlog Poslaničke grupe Demokratska stranka i Poslaničke grupe Socijaldemokratska stranka- Narodni pokret Srbije; Zoran Pašalić, diplomirani pravnik, zajednički prdlog Poslaničke grupe: Srpska napredna stranka, Pokret socijalista-Narodna seljačkastranka - Ujedinjena seljačka stranka, Sosijalistička partija Srbije, Socijaldemokratska partija Srbije, Jedinstvena Srbija, Partija ujedinjenih penzionera Srbije, i Savez vojvođanskih Mađara- Partija za demokratsko delovanje i Vojin Biljić, advokat, predlog Poslaničke grupe Dosta je bilo.

Na predlog predsednika Odbora, većinom glasova (sa 11 glasova za i dvoje nije glasalo ) je usvojen predložen dnevni red.

D n e v n i r e d:

1. Utvrđivanje Predloga za izbor Zaštitnika građana.

Pre prelaska na odlučivanje o tački dnevnog reda, uvodno izlaganje o utvrđivanju Predloga za izbor Zaštitnika građana podneo je predsednik Odbora Đorđe Komlenski, istakavši da je: Poslnička grupa Srpska radikalna stranka predložila kandidata za Zaštitnika građana Ekaterinu Marinković, diplomiranog pravnika; Poslanička grupa Demokratska stranka i Poslanička grupa Socijaldemokratska stranka-Narodni pokret Srbije zajednički predložile kandidata za Zaštitnika građana Miloša Jankovića, vršioca funkcije Zaštitnika građana; Poslaničke grupe: Srpska napredna stranka, Pokret socijalista-Narodna seljačkastranka-Ujedinjena seljačka stranka, Sosijalistička partija Srbije, Socijaldemokrartka partija Srboje, Jedinstvena Srbija, Partija ujedinjenih penzionera Srbije, i Savez vojvođanskih Mađara- Partija za demokratsko delovanje zajednički predložila kandidata za Zaštitnika građana Zorana Pašalića, diplomiranog pravnika i Poslanička grupa Dosta je bilo predložila kandidata za Zaštitnika građana Vojina Biljića, advokata.

Prva tačka dnevnog reda. Utvrđivanje Predloga za izbor Zaštitnika građana.

U diskusiji po ovoj tački dnevnog reda učestvovali su: članovi Odbora Zoran Krasić, Saša Radulović, Srbislav Filipović, Nataša Vučković, zamenik člana, Krsto Janjušević i Đorđe Komlenski, predsednik Odbora; narodni poslanici Goran Ćirić, predstavnik Poslaničke grupe Demokratska stranka, Marko Đurišić, predstavnik Poslaničke grupe Socijaldemokratska stranka-Narodni pokret Srbije i Vjerica Radeta predstavnik Poslaničke grupe Srpska radikalna stranka.

Nakon izlaganja članova Odbora i narodnih poslanika, predstavnika poslaničkih grupa koje su podnele predlog za izbor Zaštitnika građana , kandidati su se predstavili članovima Odbora svojom biografijom.

Zatim su se za reč javili Dejan Šulkić, Saša Radulović, članovi Odbora, Nataša Vučković, zamenik člana Odbora, Vjerica Radeta, narodni poslanik, predstavnik Poslaničke grupe SRS, Srbislav Filipović, član Odbora, Vjerica Radeta (replicirala je članu Odbora Srbislavu Filipoviću), Srbislav Filipović (replicirao je Vjerici Radeti) i Zoran Krasić, član Odbora.

U nastavku diskusije a na predlog Đorđa Komlenskog, predsednika Odbora, kandidati su izneli razloge zašto su prihvatili da budu prdloženi za kandidata za Zaštitnika građana.

Posle izlaganja kandidata za reč se javio Saša Radulović, član Odbora koji je ukazao na povredu člana 75. Poslovnika a objašnjenje je dao Đorđe Komlenski, predsednik Odbora sa konstatacijom da člana Odbora mora da opomene zbog nekorektnog ponašanja, nakon čega je zaključio raspravu, zatvorio diskusiju i obavestio članove Odbora da Odbor predlaže samo jednog kandidata; da članovi Odbora imaju pravo da svoj glas daju samo jednom kandidatu i da redosled glasanja ide prema podnetim predlozima poslaničkih grupa

Za predlog da se za Zaštitnika građana, predloži kandidat Ekaterina Marinković, koji je podnela poslanička grupa Srpska radikalna stranka, dana 22. februra 2017. godine , od 14 prisutnih članova Odbora, dvoje je glasalo za, jedan protiv a 11 nije glasalo.

Za predlog da se za Zaštitnika građana, predloži zajednički kandidat Miloš Janković, koji je podnela Poslanička grupa Demokratska stranka i Poslanička grupa Socijaldemokratska stranka- Narodni pokret Srbije, dana 11. jula 2017. godine od 14 prisutnih članova Odbora, jedan je glasao za, dvoje protiv a 11 nije glasalo.

Za predlog da se za Zaštitnika građana, predloži zajednički kandidat Zoran Pašalić, koji su podnele Poslaničke grupe: Srpska napredna stranka, Pokret socijalista-Narodna seljačkastranka-Ujedinjena seljačka stranka, Sosijalistička partija Srbije, Socijaldemokratska partija Srbije, Jedinstvena Srbija, Partija ujedinjenih penzionera Srbije, i Savez vojvođanskih Mađara- Partija za demokratsko delovanje, dana 13. jula 2017. godine od 14 prisutnih članova Odbora, devet je glasalo za, jedan protiv a četiri nije glasalo.

Za predlog da se za Zaštitnika građana, predloži kandidat Vojin Biljić, koji je podnela Poslanička grupa Dosta je bilo, dana 13. jula 2017. godine od 14 prisutnih članova Odbora, jedan je glasao za a 13 nije glasalo.

Odbor za ustavna pitanja i zakonodavstvo Narodne skupštine, na sednici održanoj 14. jula 2017. godine, utvrdio je Predlog odluke o izboru Zaštitnika građana da se za Zaštitnika građana bira Zoran Pašalić, na osnovu člana 4. Zakona o Zaštitniku građana („Službeni glasnik RS“, br. 79/05 i 54/07) i čl. 48. stav 1. alineja osma i 203. Poslovnika Narodne skupštine („Službeni glasnik RS“, broj 20/12-prečišćen tekst).

Odbor za ustavna pitanja i zakonodavstvo odlučio je da podnese Narodnoj skupštini Predlog odluke o izboru Zaštitnika građana, na razmatranje po hitnom postupku.

Odbor je odluku doneo većinom glasova (sa devet glasova za, dva protiv i troje nije glasalo).

Za predstavnika Odbora na sednici Narodne skupštine, određen je predsednik Odbora, Đorđe Komlenski.

Sednica je završena u 13,24 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski